《锦园 其二》
宋代·喻良能

山园多胜践，缭绕磬湖滨。畦药青生甲，湖波绿动鳞。

鹁鸪知欲雨，鸦舅报将晨。却忆京华日，长怀浩荡春。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。